kardosdrur/scandi-wiki huggingface dataset:
Grønlægger

Grønlægger (; ) er en betegnelse for alle høns, som ikke er racerene araucanaer eller ameraucanaer, der bærer på et bestemt gen, der gør, at hønes galde giver de æg, hun lægger en grøn eller blå æggeskalsfarve. 

Der er altså ikke andre specielle kendetegn på denne krydsning udover, at æggeskallerne er grønne eller blå. Af og til vil hønsene dog også have nogle af de andre specielle kendetegn for araucanaer som fx at have ørefjer, halsskæg og/eller at være haleløse. 
De grønlæggere der sælges i Danmark importeres oftest fra Tyskland under navnet Grünleger. 
Ofte forveksles grønlæggere med de mere sjældne araucanaer, især når der ikke er nogen synlig forskel. 

Grønlæggere stammer oprindeligt fra USA.

Referencer 
 Lidt om grønlæggere på engelsk
 Her sælges grønlæggere i Danmark 

Hybrid og krydsningshøns
Isseben

Issebenet eller parietalknogle () er en parret knogle, der ligger bag pandebenet (os frontale) og udgør side og loft i hjernekassen. Knoglen er firkantet.

Referencer 

Skelet
Kurt Tschenscher

Kurt Waldemar Tschenscher (5. oktober 1928 - 13. august 2014) var en vesttysk fodbolddommer. Han dømte internationalt under det internationale fodboldforbund, FIFA, fra 1958 til 1974. Han var den første dommer nogensinde til at vise en spiller det gule kort, efter at gule og røde kort blev indført i forbindelse med VM 1970. Spilleren der blev advaret var mexicaneren Gustavo Pena.

Han dømte finalen i Mesterholdenes Europa Cup i 1967 mellem Celtic og Inter. En kamp som Celtic vandt 2-1.

Se også 
Liste over fodbolddommere der har dømt finalen i Mesterholdenes Europa Cup

Referencer 

 Kampoversigt  worldreferee.com, hentet 24. juni 2011 

Fodbolddommere fra Tyskland
Dommere i VM i fodbold 1966
Dommere i VM i fodbold 1970
Dommere i VM i fodbold 1974
Sulmtaler

Sulmtaler er en hårdfør hvedefarvet hønserace fra Østrig. Den holdes mest for æggenes og kødets skyld. Hanen vejer mellem 3-3,5 kg og hønen mellem 2,5 og 3,5 kg. Hønerne ruger ikke, de lægger mellem 150-160 cremefarvede æg af 55 g om året. Der findes også en dværgform af Sulmtalerne.

Navn 
Navnet Sulmtaler kommer fra dalen Sulm i Østrig.

Oprindelse 
Racen er en landrace som opstod omkring år 1900 i Steiermark i Østrig. Man havde dem i regionen mellem Graz og Maribor, mere præcist Sulm engen. I mellemkrigsårene spredtes racen også til Tyskland.

Referencer 
Kort beskrivelse af Sulmtaler på engelsk

Østrigsk Sulmtalerforening 

Hønseracer
Tyrkisk bad

Tyrkisk bad () er den tyrkiske udgave af dampbad, sauna eller russisk bad kendetegnet ved et fokus på vand, i modsætning til omgivelser i damp.

I Vesteuropa, var det tyrkiske bad som metode til at rense kroppen og afslapning især populær i løbet af Klunketiden. Processen omkring det at tage et tyrkisk bad svarer til den samme i en sauna, men er mere nært beslægtet med praksis i oldtidens græske og antikke romerske bade.

En person, der tager et tyrkisk bad slapper først af i et værelse, der er opvarmet ved en kontinuerlig strøm af varm tør luft, som gør det muligt for den badende at svede frit. Den badende kan derefter flytte til et endnu varmere værelse, inden den badende stænker sig med koldt vand. Efter at have udført en hel kropsvask og modtaget massage, trækker den badende sig omsider tilbage i et køligere rum for en periode af afslapning.

Eksterne henvisninger 

Bad
Badeanlæg
Leo Horn

Leo Horn (29. august 1916 – 16. september 1995) var en fodbolddommer fra Holland. Han dømte internationalt under det internationale fodboldforbund, FIFA, fra 1951 til 1966. Han var den første dommer, der bar en ikke-sort kampuniform.

Karriere 
Han dømte finalen i Mesterholdenes Europa Cup to gange. I 1957 mellem Real Madrid og ACF Fiorentina, hvor Real Madrid vandt 2-0 og 1962, hvor Benfica slog Real Madrid 5-3.

VM 1962 
   –   2-1 (gruppespil).
   –   2-1 (gruppespil).
   –   2-1 (kvartfinale).

Kampe med danske hold 
 Den 3. juli 1960: Venskabskamp:  –  7-2.
 Den 5. oktober 1960: Europa Cup: Legia Warszawa – AGF 1-0.

Se også 
Liste over fodbolddommere der har dømt finalen i Mesterholdenes Europa Cup

Referencer 

 Kampoversigt  worldreferee.com, hentet 24. juni 2011 

Fodbolddommere fra Holland
Dommere i VM i fodbold 1962
Eddie Rickenbacker

Edward Vernon Rickenbacker (8. oktober 1890 i Columbus, Ohio i USA – 27. juli 1973 i Zürich i Schweiz) var et amerikansk flyver-es under 1. verdenskrig og modtager af Medal of Honor. Han var også racerbilsfører, bildesigner, konsulent for den amerikanske regering i militære spørgsmål og pioner indenfor lufttransport, i særdeleshed som livslang leder af Eastern Air Lines.

Eksterne henvisninger 

Flyveresser fra 1. verdenskrig
Jānis Lipke

Jānis Lipke, også kendt som Žanis Lipke (født 1. februar 1900 i Jelgava i Guvernement Kurland, død 14. maj 1987 i Riga i Lettiske SSR), var en tyskbaltisk redder af jøder i Riga under 2. verdenskrig.

Lipke, en havnearbejder i Rigas havn, var fast besluttet på at redde lettiske jøder fra deres af Nazi-Tyskland udtænkte skæbne efter at have set aktioner mod dem i gaderne. Han omskoledes til entreprenør for Luftwaffe, og brugte derefter sin stilling til at smugle jødiske arbejdere ud af Rigas ghetto og lejre i og omkring Riga, som han skjulte med sin kones hjælp indtil ankomsten af Den Røde Hær i oktober 1944. Lipke-familien og deres forskellige hjælpere gemte 40 mennesker på denne måde, en femtedel af de omkring 200 jøder, der overlevede krigen i Letland.

Da Lipke døde i 1987, arrangerede jøderne i Riga hans begravelse, og han er hædret som en af de retfærdige blandt nationerne.

Den 4. juli 2007, på mindedagen for ofrene for folkedrabet mod den jødiske nation, afsløredes et monument ved Rigas korale synagoge til minde om dem, og i særdeleshed Jānis Lipke, der reddede lettiske jøder.

Se også 
 Jad Vashem

Kilder 
 
 Jad Vashems hjemmeside

Kildehenvisninger 

Personer fra Kurland
Tyskbaltere
Retfærdige blandt nationerne
Heather Nova

Heather Nova (født Heather Allison Frith 6. juli 1967 på Bermuda) er en bermudansk singer-songwriter og digter. 

Hun har udgivet ni studiealbum (pr. 2015) og har opnået stor succes i bl.a. Tyskland.

Diskografi

Studiealbum 
 Glow Stars (1993)
 Oyster (1994)
 Siren (1998)
 South (2001)
 Storm (2003)
 Redbird (2005)
 The Jasmine Flower (2008)
 300 Days at Sea (2011)
 The Way It Feels (2015)

Eksterne henvisinger 

 
 
 

Musikere
Personer fra Bermuda
Saltsjön

Saltsjön er en bugt i Stockholms indre havn mellem Lilla Värtan og Strömmen. På sydsiden ligger Kvarnholmen, Finnboda og Danviken i Nacka samt Södermalm i Stockholm. På nordsiden ligger Södra Djurgården.

Gennem Saltsjön går sejlruten ind til Stockholms indre havn samt til Hammarbyleden. Vanddybden er i dag op til ca. 30 meter, efter at de største dybder er brugt til fyldområder. Bundsedimenterne er stærkt forurenet. 

Langs kysten findes det mange smukke og imponerende bygninger, for eksempel Täcka Udden og Manillaskolan på Södra Djurgården og ældrehjemmet Danvikshem, møllen Tre Kronor og Saltsjöqvarn i Nacka.

Stockholms geografi
Stockholms län
Danske landhøns

Danske landhøns er den eneste hønserace som stammer fra Danmark. Racen stammer fra de første høns, der kom til Danmark for over 2.500 år siden i folkevandringstiden. Det er en af de eneste rene landracer i Europa. Det er en livlig race, som kræver meget plads. Den er en god æglægger, æggene er hvide med en vægt på mellem 55-60 g. Racen er modstandsdygtig over for sygdomme og passer sine kyllinger godt. Der findes forskellige farvevarianter og racen findes også i dværgform. Hanen vejer 2 kg og hønen vejer 1,75 kg.

Referencer 
 Danske dyr – Danske landhøns
 Dansk fjerkræ forum – Danske landhøns

Hønseracer
Danske husdyrracer
Luttehøns

Luttehøns er en gammel afart af den danske landhøne, som bærer det såkaldte luttegen, som giver racen korte ben. Førhen blev luttehønen især avlet på Fyn og Samsø. Luttehøns er mere rolige og knap så flyvelystne som de almindelige danske landhøns. Den lægger hvide æg af 58 g.

Genet, som giver luttehønen de korte ben, har den ulempe, at 25 % af kyllingerne i de befrugtede æg vil dø, mens 50 % vil blive til luttehøns og de sidste 25 % vil blive til almindelige langbenede danske landhøns. Hvis man krydser en luttehøne med en almindelig dansk landhøne, vil ingen af kyllingerne dø, 50 % vil blive til luttehøns, mens resten vil blive til almindelige danske landhøns.

Hanen vejer 2,25 kg mens hønen vejer 2 kg. Racen findes også i en mindre dværgform.

Den mest berømte luttehøne er hønen, hvis ene fjer blev til 5 høns i H. C. Andersens berømte eventyr, Det er ganske vist!

Referencer 
 Dansk landhønsforening – Luttehøns 
 Dansk Fjerkræ Forum – Luttehøns

Hønseracer
Danske husdyrracer
Emilia Clarke

Emilia Isabelle Euphemia Rose Clarke (født 23. oktober 1986) er en engelsk skuespillerinde. Hun er bedst kendt for rollen som Daenerys Targaryen i HBO fantasy-serie Game of Thrones.

Biografi 
Født i London, England og voksede op i Berkshire. Hendes far er lydtekniker og hendes mor er en forretningskvinde. Hun har en bror der læser politik. Hun begyndte at spille skuespil da hun var tre efter hun så Show Boat, som hendes far arbejdede på. Hun uddannede sig på St Edward's School, Oxford (2000-2005), hvorefter hun læste på Drama Centre London, hvor hun blev uddannet i 2009.

Karriere 
Clarkes første tv-rolle var som gæstestjerne i Doctors i 2009, som hun fik på sit sidste år. Hendes næste rolle var i 2010, i en tv-film for kanalen SyFy, der hed Triassic Attack hvor hun spillede en karakter der hed Savannah. Hendes store gennembrud var da hun blev castet som Daenerys Targaryen i HBO Game of Thrones, som er baseret på George R. R. Martins bogserie A Song of Ice and Fire. Clarke var castet som erstatning af den britiske skuespillerinde Tamzin Merchant som blev castet til prøveafsnittet, men senere droppede ud af ukendte årsager. Serien kørte første gang i april 2011 med stor succes og er hurtig blevet fornyet med flere sæsoner.

I hendes teaterroller spillede hun Viola i Helligtrekongersaften, Rosencrantz i Hamlet, og Anita i Westside Story.

Filmografi

Referencer

Eksterne henvisninger 

 
 

Skuespillere fra Storbritannien
Personer fra London
Charlie Mariano

Carmine Ugo "Charlie" Mariano (12. november 1923 i Boston Massachusetts USA – 16. juni 2009 i Köln Tyskland)
var en amerikansk altsaxofonist af italienske aner.

Mariano der nok er mest kendt for sit samarbejde med Charles Mingus, kom frem med Stan Kenton´s big band i 1950´erne. Han har også spillet med Toshiko Akiyoshi(hans tidligere kone) i hendes big band, og Elvin Jones, Chico Hamilton og Eberhard Weber. Mariano flyttede i 1970´erne til Tyskland, nærmere Köln, hvor han spillede med en del europæiske jazzmusikere såsom Philip Catherine, Eberhard Weber, Jasper Van´t Hoff og Alex Riel.

Mariano som også spiller på det indiske træblæserinstrument Nadaswaram, har spillet og indspillet en del verdensmusik med etniske musikere, hvor han flittigt har brugt dette instrument. 

Han har lavet en række plader i eget navn som leder.

Udvalgt diskografi

i eget navn 
 Octet
 Boston Allstars
 Charlie Mariano Quartet
 The Toshiko – Mariano Quartet
 Folk Soul
 Mirror
 Reflections
 Charlie Mariano & Karnataka College of Percussion
 Plum Island

som sideman 
 The Balck Saint And The Sinner Lady – Charles Mingus
 Mingus Mingus Mingus Mingus Mingus – Charles Mingus
 Dear John C – Elvin Jones
 The Further Adventures of el Chico – Chico Hamilton
 Yellow Fields – Eberhard Weber
 Silent Feet – Eberhard Weber
 Little Movements – Eberhard Weber
 Live At Stars – Alex Riel
 Fellowship – Theo Jörgensmann
 Blues & Ballads – Benjamin Koppel, Alex Riel, Jacob Karlzon, Jesper Lundgaard, Charlie Mariano (Cowbell Music)

Eksterne henvisninger 
 Omfattende mindeside med diskografi og bibliografi. 
 

Jazzmusikere fra USA
Saxofonister fra USA
Personer fra Boston
Mikkel Bruun Zangenberg

Mikkel Bruun Zangenberg (født 1968) er en dansk litteraturhistoriker og kritiker.

Zangenberg læste litteraturvidenskab ved Århus Universitet og Københavns Universitet i perioden 1990-97. I 1995 fik han sølvmedaljen for besvarelsen af af prisopgaven Romanens transformative mellemrum. Om Joyces Finnegans Wake og den moderne eksperimenterende romans problematik (udgivet samme år). Han blev cand. phil. i 1996 på en omskrevet version af samme prisopgave, og ph.d.-stipendiat februar 1997 på et projekt om Begreb og fortælling. Om paralitteratur som en moderne hybrid mellem filosofi og litteratur, med særligt henblik på den tidlige Samuel Beckett. Desuden var han visiting scholar ved Columbia University, New York, 1997-1998, og ved Centre for Research in Philosophy and Literature, University of Warwick i 1998.

Zangenberg blev i 2005 ansat som lektor i litteraturvidenskab ved Syddansk Universitets Institut for litteratur, kultur og medier.

Han er desuden litteraturanmelder for dagbladet Politiken.

Eksterne henvisninger 
 Profil på Syddansk Universitet
 Profil på Ku.dk 
 Profil på Politiken.dk

Litteraturhistorikere fra Danmark
Ansatte ved Syddansk Universitet
Litteraturkritikere fra Danmark
Faglitterære forfattere fra Danmark
Dansksprogede forfattere fra Danmark
Isaac Hempstead Wright

Isaac Hempstead Wright (født Isaac William Hempstead; 9. april 1999 i Kent) er en britisk barneskuespiller. Han er mest kendt for sin rolle som Bran Stark i HBO Game of Thrones.

Filmografi

Film

Tv-serier

Eksterne henvisninger 

 

Filmskuespillere fra England
Tv-skuespillere fra England
Børneskuespillere
Erik Skyum-Nielsen

Erik Skyum-Nielsen (født 14. marts 1952 på Frederiksberg) er en dansk litteraturhistoriker.

Han er søn af professor Svend Skyum-Nielsen og Kirsten Salling f. Hansen, blev student fra Holte Gymnasium 1970 og blev mag. art. i nordisk litteratur ved Københavns Universitet i 1974. Fra 2003 har han været ansat som lektor ved samme efter først at have været dansk lektor ved Islands Universitet.

Han fungerer desuden som litteraturanmelder ved dagbladet Information.

Han var i perioden 2004-2010 provst på kollegiet Regensen.

Erik Skyum-Nielsen har udgivet en række bøger, bl.a. Ideologi og æstetik i H.C. Branners sene forfatterskab (1980), Den oversatte klassiker : tre essays om litterær traditionsformidling (1997), Engle i sneen: lyrik og prosa i 90erne (2000), Møder med Madsen (samtalebog med Svend Åge Madsen, 2009) og Et skrivende dyr (samtalebog med Bent Vinn Nielsen, 2011).

Desuden er der udkommet samlinger af hans litteraturkritik i bøgerne Fra ånden i munden: litteraturkritiske bidrag (2000) og Ordet fanger: litterær kritik i udvalg ved Christian Lund (2002).

Han virker også som oversætter fra islandsk og har bl.a. oversat Einar Már Guðmundssons forfatterskab til dansk.

Modersmål-Selskabet tildelte Erik Skyum-Nielsen Modersmål-Prisen 2022.

Eksterne henvisninger 
 Profil på Ku.dk 
 Profil på Information.dk

Noter 

Litteraturhistorikere fra Danmark
Ansatte ved Københavns Universitet
Litteraturkritikere fra Danmark
Journalister ved Dagbladet Information
Personer i Kraks Blå Bog
Personer fra Frederiksberg
Faglitterære forfattere fra Danmark
Oversættere fra Danmark
Dansksprogede forfattere fra Danmark
Modtagere af Otto Gelsted-prisen
Modtagere af Dansk Oversætterforbunds Ærespris
Kunstnere på finansloven
Glentevejs Antennelaug

Glentevejs Antennelaug er en dansk antenneforening, der har ca. 27.000 medlemshusstande i Odense og er Danmarks  største, medlemsejede antenneforening. 

Foreningen blev grundlagt af Ole Eriksen i 1970 og har sit navn efter Glentevej i Kochsgade-kvarteret i Odense C. Foreningen Glentevejs Antennelaug blev formelt stiftet på en generalforsamling den 28. maj 1970. I dag forsyner Glentevejs store dele af Odense by, nogle af forstæderne til Odense, Skærbæk ved Fredericia, Tune, Vindinge, Østerbro Antenneforening og Fredensborg Søparks Antenneforening.   

Canal Digital har mellem 2006 og 2012 stået for levering af internet og telefoni til foreningens medlemmer, derefter har Stofa stået for det. Den 1. januar 2017 overtog Glentevejs Antennelaug selv drift og levering af internet til medlemmerne.  

Ud over internet og tv, leverer Glentevejs Antennelaug en lang række andre produkter, som kan ses på hjemmesiden.

Referencer

Eksterne henvisninger 
 Glentevejs Antennelaugs hjemmeside

Etableret i 1970
Foreninger fra Danmark
Foreninger i Odense Kommune
Foreninger i Odense
Nikos Alavantas

Nikos Alavantas (), født 13. april 1959) er en nu pensioneret græsk fodboldspiller, der i løbet af sin klubkarriere har spillet for Paok og Xanthi. Han var forsvarsspiller. Han scorede i alt 31 mål for s fodboldlandshold.

Kilder

Eksterne henvisninger 
 Profil 

Fodboldspillere fra Grækenland
Fodboldspillere fra PAOK F.C.
CONCACAF Gold Cup 2011

2011 CONCACAF Gold Cup er den 11. udgave af CONCACAF Gold Cup-turneringen og det 20. regionale mesterkskab under CONCACAF i alt. USA er værtsnation, og finalen vil blive spiller på Rose Bowl i Pasadena i California den 25. juni 2011.

Vinderen vil kvalificere sig til Confederations Cup 2013 i Brasilien som repræsentant for CONCACAF.

Gruppespil

Gruppe A

Gruppe B

Group C

Ranking of third-placed holds 
De to bedste treer går videre til kvartfinalerne.

Referencer

Eksterne henvisninger 
 Officiel hjemmeside  

Fodbold i 2011
Gold Cup 2011
Englands U/21-fodboldlandshold

Englands U/21-fodboldlandshold består af engelske fodboldspillere, som er under 21 år og administreres af det engelske fodboldforbund. Holdet har to gange vundet EM for U21 landshold, nemlig i EM 1982 og EM 1994

EM 2011 
Holdet kvalificerede sig til EM 2011 i Danmark efter at have elimineret Rumænien i den afgørende playoffrunde med samlet 2-1. I kvalifikationspuljen endte de foran Portugal.

I gruppespillet mødte England Spanien, Tjekkiet og Ukraine. Med uafgjorte kampe mod Spanien og Ukraine og nederlag til Tjekkiet gik holdet ikke videre fra gruppespillet, og måtte rejse hjem inden slutspillet.

Under turneringen havde holdet base i Fredericia, og de benyttede Fredericia Stadion som træningsbaner.

Aktuel trup 
Til EM 2017 Polen er udtaget følgende trup.

Referencer 

U/21-fodboldlandshold
U/21-fodboldlandshold i Europa
Ukraines U/21-fodboldlandshold

Ukraines U/21-fodboldlandshold består af ukrainske fodboldspillere, som er under 21 år og administreres af det ukrainske fodboldforbund. Holdet har to gange kvalificeret sig til EM for U21 landshold, nemlig i EM 2006 og EM 2011. Holdet bedste resultat var ved slutrunden i 2006, hvor de endte på 2. pladsen, efter at have tabt finalen til Holland med 3-0.

EM 2011 
Holdet kvalificerede sig til EM 2011 i Danmark efter at have elimineret Holland i den afgørende playoffrunde med samlet 2-1. I kvalifikationspuljen endte de foran blandt andet Frankrig

I gruppespillet mødte Ukraine Spanien, Tjekkiet og England. Holdet fik kun ét point i gruppespillet, hvor måtte derfor rejse hjem uden at gå videre fra det indledende gruppespil. 

Under turneringen havde holdet base i Vildbjerg, og de benyttede Vildbjerg SFs anlæg som træningsbaner.

Trup i 2011 
Til EM 2011 i Danmark er udtaget følgende trup.

Referencer 

U/21-fodboldlandshold
U/21-fodboldlandshold i Europa
Morten Jensen

Morten Jensen kan være:

 Morten Jensen (atlet) (født 2. december 1982) – dansk atlet.
 Morten Jensen (fodbolddirektør) (født 26. december 1964) – dansk fodboldspiller og direktør.
 Morten Jensen (tv-personlighed) – dansk tv-personlighed og en del af Morten og Peter.
Også
 Morten Fink-Jensen (født 23. marts 1969) – dansk historiker.
 Morten Friis Jensen (født 6. april 1985) – dansk fodboldspiller.
 Morten Jensen Gyrsting (1379 – 1448) – dansk ridder.
 Morten H. Jensen (født 5. maj 1989) – dansk fodboldspiller.
 Morten Beck Andersen (født 2. januar 1988) – dansk fodboldspiller.
Ægyptisk fayoumi

Ægyptisk fayoumi (eller: Bigawe) er en hønserace, der stammer fra Ægypten. Fayoumi er en meget gammel hønserace i dens oprindelsesregion. Den er opkaldt efter Faiyum guvernementet, som ligger sydvestligt for Cairo og på den vestlige side af Nilen. Fayoumierne blev indført i Vesten senest i 1940’erne, da de blev importeret fra Ægypten. 

Hanen vejer 2 kg og hønen vejer 1,6 kg. De findes kun i en farvevariant. Hanen er sølvhvid på hovedet, halsen, ryggen og brystet resten er sorthvidstribet. Hønens hoved er sølvhvidt og resten er sorthvidstribet. Man antager, at Campinerhønseracen fra Belgien stammer fra fayoumierne. 

Fayoumi er en hårdfør race og er specielt levedygtig i varmt klima. Racen skulle være særligt modstandsdygtig over for bakterier og virusinfektioner. De lægger små hvide æg. Hønen ruger ikke, før hun når en alder af 2 til 3 år. Racen bliver hurtigt kønsmoden, hønerne begynder at lægge æg, når de er 4 en halv måned gamle. Hanerne vil begynde at gale i en alder af 5 til 6 uger.

Referencer 
 Side om ægyptisk fayoumi på engelsk
 Omtale af fayoumi-hønen i dansk National Geographic

Hønseracer
Bohuslän-Dals sorthøns

Bohuslän-Dals sorthøns (også kendt som Svenske Sorthøns eller Bohuslen Sorthøns) er en hønserace, som menes at være blevet indført i Norge fra Mozambique i løbet af 1600-tallet af søfarere. Derefter har racen tilpasset sig det nordiske klima.  

Racens nuværende form har fået landracestatus. Racen er særpræget, fordi den udover kun at have sorte fjer også har sort kam, næb, hud, øjne, knogler og kød ligesom silkehøns eller Ayam Cemani høns. Racen kom til Sverige, og det er herfra, den har fået sit navn.  

Hanen vejer op mod 2 kg, mens hønen vejer 1,5 kg. Æggene er små og vejer fra 38-48 g. Sorthøns flyver gerne og er rolige gode æglæggere.

Referencer 
 Svenske landhøns' forening
 Bohuslän-Dals sorthøne på engelsk
 Nordens Ark 

Hønseracer
Søholt Idrætsanlæg - Øst

Søholt Idrætsanlæg – Øst, er et anlæg beliggende i den nordlige del af Silkeborg. 

Silkeborg Idrætsforenings førstehold spiller sine hjemmekampe på dette anlæg.

Sportspladsen fungerer som opvisningsbane, og den er udstyret med reklamebannere samt måltavle. 

Under U-21 Europamesterskabet i fodbold 2011, benyttede Spaniens U21-fodboldlandshold anlægget til træning.

Fakta pr. juni 2011 
 Ejer: Silkeborg Kommune
 Beliggenhed: Søholt, Silkeborg
 Kapacitet: 1.500 tilskuere (Alle ståpladser)
 Stadionrekord: 1.000 (Spaniens U/21-fodboldlandshold's træning – Fredag d. 10. juni 2011)
 Lysanlæg: Ingen
 Bane 105 x 68 meter

Ekstern henvisnng 
 Idrætsanlæggets hjemmeside

Fodboldstadioner i Danmark
Sport i Silkeborg
Bygninger, konstruktioner og anlæg i Silkeborg
Specifik Patogen Fri

Specifik Patogen Fri (afledt af engelsk: Specific Pathogen Free) (SPF) er en betegnelse for forsøgsdyr og husdyr, som er garanteret fri for bestemte patogener. Brug af SPF-dyr sikrer at bestemte sygdomme ikke påvirker forsøget og/eller produktionen. Det gælder for eksempel fravær af respirationssygdomme som influenza.
 
Der er ikke almen adgang til stalde med SPF-dyr, med mindre man er indbudt og følger reglerne, der skal hindre spredning af sygdomme.

En ulempe ved SPF er, at enhver kontakt med patogener kan være fatal. Det skyldes, at dyrene ikke har en naturlig beskyttende bakterieflora og mangler naturlig immunitet mod de fleste almindelige infektionssygdomme, eftersom de aldrig har været udsat for dem.

SPF-avl i Danmark 
SPF-avl begyndte i Danmark i 1970 med produktion af SPF-grise. Al omsætning af SPF-grise foregår i lukkede systemer med kendt sundhedsstatus. Ca. 70% af søerne i Danmark var i 2013 SPF.

Ekstern henvisning 
 SPF-Danmark -Sygdomsfrie grise

Husdyravl
Svinebrug
Dyreforsøg
Hygiejne
Eleonore Hedevig von Plessen

Eleonore Hedevig von Plessen, gift Rantzau (15. december 1708 – 31. maj 1770) var en dansk adelsdame.

Hun var datter af datter af gehejmeråd Christian Ludvig von Plessen og ægtede 10. maj 1726 gehejmeråd Christian Rantzau. Af hendes fader fik Rantzau 1740 Odden og Stensbæk godser i Jylland, hvilke han dog 1743 igen afhændede.

Hun blev Dame de l'union parfaite i 1750.

Modtagere af l'union parfaite
Danskere i 1700-tallet
Eleonore Hedevig
Slægten Rantzau